רונית מרזן

רונית מרזן (נולדה ב-22 במרץ 1959) היא חוקרת בבית הספר למדע המדינה באוניברסיטת חיפה, זוכת פרס חייקין לשנת 2014 ופרס בהט לשנת 2020.

ביוגרפיה 
נולדה ב-1959 וגדלה בטבריה. למדה במגמת אלקטרוניקה ופיזיקה בתיכון, ולאחר מכן התקבלה ללימודי עתודה בשפה וספרות ערבית והיסטוריה של המזרח התיכון. לאחר סיום התואר הראשון התגייסה ליחידה 8200 ושירתה כקב"רית.

קריירה 
ב-1985 מונתה למפקדת ביה”ס הקדם צבאי של חיל המודיעין שהכשירו את החיילים והשוחרים של 8200 לגזרה הצפונית. ב-1993 השתחררה מצה"ל והצטרפה לשב"כ, שם הועסקה במשך 19 שנה כמומחית ידע בנוהגים הלשוניים, התרבותיים והדתיים של החברה הערבית.

מרזן המשיכה בלימודיה האקדמיים וסיימה תואר שני במדעי המדינה ותואר שלישי בהיסטוריה של המזרח התיכון. בעבודת הדוקטורט שלה, שכתבה מרזן בהנחייתו של פרופ' יוסף נבו, אוניברסיטת תל אביב, השוותה את השימוש בדת שעשו חאג' אמין אל חוסיניי ויאסר ערפאת לקידום מטרות פוליטיות ולאומיות בתהליך הבינוי של האומה הפלסטינית. על עבודתה זכתה בפרס "חייקין" לעבודת מחקר מצטיינת לשנת 2014.

בשנת 2020 זכה ספרה "האב, הבן ורוח המהפכה" בפרס בהט של אוניברסיטת חיפה.

מרזן מפרסמת מאמרי פרשנות בנושא המזרח התיכון בעיתונות הכתובה ומשמשת כפרשנית בערוצי הטלוויזיה והרדיו השונים. מרצה באוניברסיטה הפתוחה ובחוג למדעי המדינה באוניברסיטת חיפה וחוקרת בקתדרת חייקין לגאואסטרטגיה.

מרזן חברה במאגר המומחיות של פורום דבורה.

חיים אישיים 
נשואה, אמא לשלושה ילדים וסבתא לשלושה נכדים, מתגוררת בכרמל שבחיפה.

פרסומים נבחרים 
 יאסר ערפאת – רטוריקה של מנהיג בודד. תל אביב: רסלינג, 2016
 האב, הבן ורוח המהפכה: הצעירים והצעירות ב"אביב הערבי", הוצאת פרדס, 2021
 "כולנו מרים" - كلنا مریم" קתדרת חייקין לגאואסטרטגיה, 04 בפברואר 2019
 ישראל צריכה לדבר עם מנהיג חמאס בעזה, הארץ, 14 במאי 2019
 שלב חדש במאבק הפלסטיני לשחרור, הארץ, 20 במרץ 2018
 קטר וטורקיה מניעות את הפלסטינים למאבק אלים. דעה. ניוזלטר ישראל דפנס, 5/02/2019

קישורים חיצוניים 
 

 
 מאמרי פרשנות של רונית מרזן באתר הארץ
 ראיונות לתקשורת

הערות שוליים 

חוקרות ישראליות
סגל אוניברסיטת חיפה: מדעי המדינה
בוגרי תיכון מקיף עמל טבריה
בוגרות אוניברסיטת חיפה
בוגרי אוניברסיטת חיפה
בעלות תואר דוקטור מאוניברסיטת תל אביב
בעלי תואר דוקטור מאוניברסיטת תל אביב
חיילות יחידה 8200
אנשי השב"כ
פרשניות לענייני ערבים
ישראליות שנולדו ב-1959
ישראלים שנולדו ב-1959